વડા પ્રધાન મોદીએ નવાજ શરીફના ફોન બાદ તેઓ ઝડપથી સ્વસ્થ થઈ જવાની કામના વ્યકત કરી હતી. આ અંગે વિદેશ મંત્રાલયના પ્રવકતા વિકાસ સ્વરૂપે ટિવટ કર્યું હતું કે પીએમ મોદીએ શરીફની સર્જરી પહેલાં આ પ્રકારનો ફોન કર્યો હતો. અત્રે ઉલ્લેખનીય છે કે શરીફની ઓપન હાર્ટ સર્જરી અંગેની જાણકારી તેમની પુત્રી મરિયમ નવાજે ટિવટ કરીને આપી હતી. તેમાં તેણે જણાવ્યું હતું કે મંગળવારે પાકિસ્તાનના વડા પ્રધાન શરીફની ઓપન હાર્ટ સર્જરી થવાની છે. તેમાં દવાઓ સાથે દુઆઓ વધુ અસરકારક રહે છે. તેના પિતા માટે લાખો લોકો દુઆ માગશે અને તેઓ જલદીથી સાજા થઈ જાય તેવી અલ્લાની મહેરબાનીથી તેઓ ઝડપથી સ્વસ્થ થઈ જશે તેમ જણાવ્યું હતું.